《人日同弟侄会贾夷叔游射东园和仲冯以退之弄字韵次用》
宋代·刘攽

宦情本羁旅，节物犹戏弄。欻见林下风，初开水滨冻。

登高举遗俗，剪綵随众用。暄和畅四体，杖履率群从。

觞酒从我来，林塘复君共。捷奕判死生，劲弓严纵送。

新荑缀高柳，潜颖发枯葑。天空雁相喜，泉洁鱼始纵。

驰光若漫漫，来事常偬偬。君看飞云阴，既去不可重。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。